Príloha č. 2
Spis č.: A/2013/01542
OPIS PREDMETU ZÁKAZY

Verejný obstarávateľ: Mesto Košice, Trieda SNP 48/A, 040 11 Košice
(podľa § 6, ods. 1, písm. b zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov – ďalej len „zákon“).

Predmet zákazky s názvom: „Zabezpečenie odborných aktivít v rámci WP3 a WP4 projektu ATTAC“

Opis a špecifikácia predmetu zákazky: Predmetom zákazky je poskytnutie odborných služieb pre verejného obstarávateľa v nasledovnom rozsahu: 

Aktivita č. 1 – Účasť na pilotnom testovaní výstupov projektu a vypracovanie pilotnej štúdie realizovanej v oblasti pilotného testovania výstupov projektu
-	Rozsah služby:
-	Zúčastniť sa na pilotnom testovaní výstupov projektu – v prípade mesta Košice sú výstupom projektu elektronické informačné tabule pre cestujúcich so zabudovaným inteligentným informačným systémom, ktoré budú prepojené komunikačným softvérom s dátovým serverom DPMK Košice, a.s. Budú poskytovať informácie o reálnych odchodoch vozidiel MHD, informácie pre vodičov MHD o meškaní prípojných prestupných liniek, WiFi pripojenie na zastávkach MHD pre cestujúcich a pod. Tieto tabule budú umiestnené na vytypovaných električkových /autobusových/ trolejbusových zastávkach v meste Košice.
-	Vypracovať prípadovú štúdiu z pilotného testovania výstupov projektu (vrátane analýzy pred a po realizácii pilotného testovania výstupov projektu podľa požiadaviek verejného obstarávateľa a partnerov projektu, kooperácia s partnermi projektu na spoločnom výstupe projektu ako celku).
-	Poskytovať a prezentovať výsledky pilotného projektu partnerom projektu na základe ich požiadaviek, v rámci nadnárodných prípadových štúdií, v rámci MobiLABs a validácie na stretnutí Masterclass za účasti ostatných partnerov projektu.
-	Obsahová náplň prípadovej štúdie: 
-	ciele pilotnej štúdie a hlavné dosiahnuté výsledky,
-	všeobecné informácie o meste Košice a cestnej doprave, infraštruktúre k vykonávaniu verejnej dopravy (ak je to potrebné),
-	nástroje použité na rozvoj pilotného projektu a zber dát,
-	potreby a očakávania verejného obstarávateľa z pilotného projektu,
-	činnosti vykonávané v rámci implementácie pilotného projektu,
-	finančná udržateľnosť,
-	závery a odporúčania.
-	Požiadavky na spracovanie dokumentu:
-	pri spracovaní dokumentu je potrebné rešpektovať požiadavky verejného obstarávateľa a spracovať ho po vizuálnej stránke v zmysle Dizajn manuálu projektu ATTAC – dostupné na http://www.attacproject.eu/, 
-	dokument je potrebné priebežne konzultovať s verejným obstarávateľom a jeho pripomienky, resp. pripomienky partnerov zakomponovať do dokumentu,
-	finálny dokument bude vyhotovený v slovenskom a anglickom jazyku po jazykovej korektúre, grafickej a štylistickej úprave,
-	rozsah dokumentu – minimálne 25 strán A4,
-	dokument bude vyhotovený vo verzii: v listinnej forme zviazaný v hrebeňovej väzbe a v elektronickej verzii vo formáte .doc na CD/DVD/USB nosiči,
-	počet vyhotovení: po  5 ks z každej verzie v každej jazykovej mutácii.
-	Dĺžka trvania aktivity č. 1: do 31.10.2013, resp. podľa harmonogramu aktivít projektu

Aktivita č. 2: Vypracovanie prípadovej štúdie a plánu udržateľnosti výstupov projektu
-	Vypracovať v zmysle metodiky – Príloha Case study on pilot – Template, ktorú verejný obstarávateľ poskytuje v anglickej verzii v prílohe č. 3 Oznámenia o zadávaní zákazky 
-	Požiadavky na spracovanie dokumentu:
-	pri spracovaní dokumentu je nutné rešpektovať metodiku a šablónu definovanú lead partnerom projektu a poskytnutú verejným obstarávateľom  a spracovať ho po vizuálnej stránke  v zmysle Dizajn Manuálu projektu ATTAC – dostupné na http://www.attacproject.eu/
-	dokument je potrebné priebežne konzultovať s verejným obstarávateľom a jeho pripomienky, resp. pripomienky partnerov zakomponovať do dokumentu,
-	finálny dokument bude vyhotovený v slovenskom a anglickom jazyku po jazykovej korektúre, grafickej a štylistickej úprave,
-	dokument bude vyhotovený vo verzii: v listinnej forme zviazaný v hrebeňovej väzbe a v elektronickej verzii vo formáte .doc  (CD/DVD) verzia,
-	počet vyhotovení:  5 ks z každej verzie v každej jazykovej mutácii.
-	Dĺžka trvania aktivity č. 2: do 31.10.2013, resp. podľa harmonogramu aktivít projektu

Aktivita č. 3 – Aktívna participácia na vypracovaní „Joint Mobility Toolbox“ 
Rozsah služby:
-	V spolupráci s partnermi projektu aktívne participovať na vypracovaní „Joint Mobility Toolbox“ na úrovni partnerov projektu, t.z. spracovanie a zaslanie vstupov do „Joint Mobility Toolbox“ za mesto Košice v zmysle obsahu a formy definovanej lead partnerom projektu, ako výsledok prípadovej štúdie pilotov projektu a z výstupov spoločne osvedčených postupov (JBP). 
-	Požiadavky na spracovanie dokumentu:
-	Dokument vypracovať v zmysle  obsahu a šablóny – Príloha Mobility Toolbox – Concept a Príloha Mobility Toolbox – Template, ktoré verejný obstarávateľ poskytuje v anglickej verzii v prílohe č. 4 a 5 Oznámenia o zadávaní zákazky 
-	pri spracovaní dokumentu je nutné rešpektovať metodiku a šablónu definovanú lead partnerom projektu a spracovať  ho  v zmysle Dizajn Manuálu projektu ATTAC – dostupné na http://www.attacproject.eu/
-	dokument je potrebné priebežne konzultovať s verejným obstarávateľom a jeho pripomienky, resp. pripomienky partnerov zakomponovať do dokumentu,
-	finálny dokument bude vyhotovený v slovenskom a anglickom jazyku po jazykovej korektúre, grafickej a štylistickej úprave,
-	dokument bude vyhotovený vo verzii: v listinnej forme zviazaný v hrebeňovej väzbe a v elektronickej verzii vo formáte .doc na CD/DVD/USB nosiči,
-	počet vyhotovení: po  5 ks z každej verzie z každej jazykovej mutácie.
-	Dĺžka trvania aktivity č. 3: do 31.10.2013, resp. podľa harmonogramu aktivít projektu

Aktivita č. 4 – Vypracovanie SUMP
-	Vypracovanie dokumentu  v zmysle  metodiky – Príloha SUMP – Methodology, ktorú verejný obstarávateľ poskytuje v anglickej verzii v prílohe č. 6 oznámenia o zadávaní zákazky
-	Požiadavky na spracovanie dokumentu:
-	pri spracovaní dokumentu je nutné rešpektovať metodiku a šablónu definovanú lead partnerom projektu  a spracovať – ho  v zmysle Dizajn Manuálu projektu ATTAC – dostupné na http://www.attacproject.eu/
-	finálny dokument bude vyhotovený v slovenskom a anglickom jazyku po jazykovej korektúre, grafickej a štylistickej úprave,
-	dokument bude vyhotovený vo verzii:  v listinnej forme zviazaný v hrebeňovej väzbe a v elektronickej verzii vo formáte .doc  (CD/DVD) verzia,
-	počet vyhotovení: 5 ks z každej verzie z každej jazykovej mutácie.
-	Dĺžka trvania aktivity č. 4: do 30.11.2013, resp. podľa harmonogramu aktivít projektu

Rozsah ďalších úloh na zabezpečenie plnenia aktivít 1-4:
-	Uchádzač – poskytovateľ služby sa zúčastní na pracovných stretnutiach v rámci projektu (MobiLABs) v rozsahu: 
-	účasť na stretnutí partnerov v rámci tematických oblastí (Task Force 3), 
-	sledovanie pilotov ostatných partnerov, 
-	účasť na stretnutiach podľa plánu stretnutí organizovaného riadiacim orgánom. 
-	Uchádzač – poskytovateľ služby bude na základe uskutočnených stretnutí zasielať požadované údaje vrátane dokumentov podľa požiadaviek partnerov zúčastnených na stretnutiach a kooperovať na spoločnom výstupe.
-	Príprava prezentácií pre účasť verejného obstarávateľa na stretnutiach partnerov projektu,
-	Výstupy z týchto stretnutí spolu s prípadovou štúdiou pilotov projektu budú základom pre nadnárodné štúdie. 
-	Všetky písomné výstupy budú označené logami projektu, operačného programu podľa pravidiel EÚ rovnako ako aj ostatné výstupy pre odbornú aj laickú verejnosť.
-	Počet účastí a miesto konania stretnutí: 
-	max. 4 účasti na Mobility fóre a MobiLABe (trvanie 1 akcie 1deň), miesto konania – mesto Košice a maximálne 2 medzinárodné v rámci EÚ – Burgas, Trieste,
-	max. 2 účasti na spoločných stretnutiach, miesto konania – mesto Košice (maximálne 1 medzinárodné v rámci EÚ – Miškolc).

Spôsob určenia ceny:
-	Uchádzač – poskytovateľ služby predloží navrhovanú zmluvnú cenu podľa opisu a špecifikácie predmetu zákazky podľa aktivít 1 – 4 – viď. Tabuľka č. 1 Prílohy č. 1 Ponuka uchádzača (súčasťou ceny musia byť všetky náklady spojené s vypracovaním dokumentov vrátane prekladu do cudzieho jazyka, jazyková korektúra, grafická a štylistická úprava, náklady spojené s účasťou na MobiLABs a Mobility fórum – cestovné, stravné, príp. ubytovanie)

Vymedzenie pojmov: 
JBP	Joint Best Practices	
Joint Mobility Toolbox	Spoločné nástroje mobility, ktoré vzídu ako výsledky a výstupy projektu	
KPI	Key Performance Indicator – kľúčový indikátor výkonnosti	
Masterclass	Seminár, ktorý sa koná za účelom urýchlenia zistení Nadnárodných prípadových štúdií a ich kombinácií s externými odbornými poznatkami	
MobiLABs	Platformy, ktoré v interaktívnych diskusiách spájajú problémy, myšlienky a riešenia a prepoja nadnárodné pilotné projekty s ich regionálnou implementáciou	
Mobility forum 	Miestny workshop, stretnutie stakeholderov za účelom priebežnej prezentácie výsledkov a stavu projektu a jeho pokroku. Mobility fórum poskytuje zázemie pre tvorbu a implementáciu výsledkov a výstupov projektu do praxe. Mobility fórum sa uskutočňuje aj kvôli uľahčeniu zapojenia investorov počas prípravy Plánov trvalo udržateľnej mestskej dopravy.	
Mobility Toolbox	Nástroje mestskej mobility – predstavujú výsledky testovania a výstupy ostatných projektov. Ide o súbor dobrých stratégií/nástrojov na to, aby sa mestá, regióny Juhovýchodnej Európy stali efektívnymi uzlami nadnárodnej prístupnosti.	
PT	Public transport – verejná doprava	
ROI	Return On Investment – návratnosť investícií	
Stakeholder engagement	Zapojenie zúčastnených strán	
SUMP	Sustainable Urban Mobility Plan – Plán udržateľnej mestskej dopravy 	
Validácia	všeobecná platnosť, oprávnenosť, právoplatnosť